Obends, wenn i alt ussieh un abbrennt bin wiä ä Kerzedocht, zindsch mi an. Obends,wenn i nix meh weiß wiä dass i  heim will, no wartsch dert uff mi un hilfsch mer uff d'Spring. Obends, wenn i verdoopst un verdätscht bin vun de Litt, wu mi angriffe hän, geh i bi dir in d'Schwemmi. Obends, wenn im Fernseh nur Seich kummt un in de Zittung bloss schlechti Nochrichte stehn, machsch Grimasse, dass i hiile kinnt vor lache. Obends, wenn i nit schloofe kann vor ludder Karussell im Kopf, hilfsch mer de Ussknopf finde. Obends, wenn i schimpfe muess un deebere ibber minner leere Geldbittel, findsch du: Mir sin doch rich. Obends,  wenn i ellein ums Eck spazier, grad schnell zum durchschnappe, blibt mer fascht d'Luft weg, wenn i denk, dass du nimmi näbe mer sin kinntscht.